Filmat: Jeanesse lesta tiġġieled l-isterjotipi fis-soċjetà
Jeanesse hija tfajla li għandha ħafna talenti, taħdem bħala skrivan u tħobb toħroġ u ssiefer. Madanakollu, din iż-żagħżugħa għandha diżabilità u ssib ftit tad-diffikulta meta tkun trid toħroġ waħedha għax il-bankini mħarbtin u xi karozzi tal-linji ma jkollhomx rampa. Il-grupp bl-isem Everbuddy Matters, li jifforma parti mill-ħidma tal-grupp SPYS (Salesian Pastoral Youth Services), ħareġ serje ta' filmati b'persuni li jistgħu jaqaw vittma ta' sterjotipi. Fosthom, ġew intervistati persuni omosesswali, nies bi tpinġija u persuni b'diżabilità. Il-qofol tal-kampanja li qed jorganizzaw dawn iż-żgħażagħ tintlaħaq nhar is-Sibt li ġej fi Triq Bisazza f'Tas-Sliema . L-isem tal-attività, bħal ma huwa xieraq, jistieden lin-nies biex "jaqraw il-ktieb kollu, u biex jisfidaw l-isterjotipi".